කෝටි 2 ඉක්මවන මෙරට සමස්ත ජනගහනයෙන් සියයට 50කට ආසන්න පිරිසක් කොවිඩ්  මර්දන එන්නතක එක් මාත්‍රාවක් හෝ මේ වන විට ලබාගෙන තිබීම විශේෂත්වයක්.අද පෙරවරුව වන විට පාසල් ගුරුවරුන් ඇතුළු අනධ්‍යයන කාර්ය මණ්ඩල සාමාජිකයින්ගෙන් සියයට 83ක් පමණ එන්නත්කරණයට ලක් කර ඇති බවයි කොළඹ අද පැවති මාධ්‍ය හමුවකදී අධ්‍යාපන අමාත්‍ය මහාචාර්ය ජී.එල්. පීරිස් ප්‍රකාශ කළේ.ඇස්ට්‍රාසෙනෙකා එන්නතේ දෙවන මාත්‍රාව ලබාදීම මධ්‍යස්ථාන 109කදී අද සිදුකෙරුණු අතර, කොළඹ විහාරමහාදේවි උද්‍යාන පරිශ්‍රයට අමතරව ඇස්ට්‍රාසෙනෙකා  එන්නත ලබාදීම සඳහා පැය 24 පුරා ක්‍රියාත්මක තවත් එන්නත්කරණ මධ්‍යස්ථානයක් දියත උයන පරිශ්‍රයේදී අද ස්ථාපිත කෙරුණා.එය අනිද්දා දිනය දක්වා ක්‍රියාත්මක බවයි යුද හමුදා මාධ්‍ය ඒකකය සඳහන් කළේ.